234 IRODALMI ISMERTETŐ 



IRODALMI ISMERTETŐ. 



Zelenyák János, A gyógynövények hatása és használata. Szerző 

 kiadása. A szerzőt a jelen munka összeállításánál azon czél vezette, hogy 

 a nálunk termő gyógynövényeket, melyek nagyrészt feledésbe mentek, ismét 

 bevezesse a házi használatba. A bevezető részben művelési szabályokat ad; 

 itt a növényeket egy- és kétnyáriakra, évelőkre és fanemü gyógynövényekre 

 csoportositja. Az egyes növényekről megmondja, hogy milyen talajba és 

 mikor vetendők, valamint hogyan kell a kikelt növényt gondozni és begyűj- 

 teni. Végül a kész árának kereskedelmi értékét is felhozza; ez persze igen 

 változó, de mégis tájékozásul szolgálhat. A botanikai előszóban az egyes 

 növényi részek leírásával foglalkozik: csak az a kár, hogy itt — a mint a 

 használt irodalom felsorolá.sa is bizonyítja — az újabb botanikai tankönyve- 

 ket nem vette tekintetbe; ennek tulajdonítható bizonynyal, hogy sok oly 

 determinativát használ, melyet a botanika mai álláspontján már nem fogad el. 

 A szöveg legnagyobb részét a gyógynövények fejezetkinti tárgyalása képezi. 

 A növény leírását a szerző a Wágner-féle atlaszból veszi át, ehhez hozzá 

 fűzi a használatát, megemlítvén, mily betegségek ellen és mily betegségek- 

 ben használható az illető növény úgy belsőleg, mint külsőleg. A munka 

 harmadik részében a különböző betegségek vannak betűrendben felsorolva 

 és mindegyik után ott találjuk azon növények neveit is, melyeket a szerző 

 az előbbi részben az illető betegség ellen ajánl. A munka végére a Hoflf- 

 mann — Wagner féle atlasznak 40 táblája van csatolva. A szerző már az 

 előszóban kiemeli, hogy nem akarja az orvost pótolni és a közönséget a 

 kuruzslásra megtanítani — mert az orvosi tanácsot okvetlenül ki kell kérni — 

 hanem inkább a sok titkos csudaszert kiszorítani azáltal, hogy a laikus 

 közönség figyelmét, melynek ezen könyvet összeállította, felhívja a növények- 

 ben rejlő s ez idő szerint elfelejtett gyógyerökre. Augusztin B. 



NÖVÉNYTANI REPERTÓRIUM.^ 



(Rovatvezető ; Kümmerle J. Béla.) 



a) Hazai irodalom : 



Anonymus: A burgonya két veszedelmes betegsége. — Gazdasági 

 Tanácsadó. II. évf. 1908., 74—75. old. 



A Champignon-gomba termesztéséről. 18 ábrával. — Gazdasági 



Tanácsadó. II. évf. 1908., 65—66. és 69—70. old. 



A moha szerepe az erdőben. — Gazdasági Tanácsadó. II. évf. 



1908., 83. old. 



A lombhullatás. — Kertészeti Lapok. XXIII. évf. 1908., 347— 



350. old. 



^ E rovat alatt rendszeresen közöljük a nyomtatásban megjelent hazai 

 eredetű vagy hazai vonatkozású új szakirodalmat, kiterjeszkedvén a növény- 

 tannak minden egyes ágára. Kérjük e végből a szerzőket, hogy megjelent 

 közleményeiket a szerkesztőségnek beküldeni, vagy pedig a megjelent köz- 

 lemények forrásáról értesíteni szíveskedjenek. fSzerk.) 



